open-index/open-wikipedia-markdown huggingface dataset:
बिंदराय मानकी

**बिंदराय मानकी** एक भारतीय क्रांतिकारी थे, जिन्होंने 1831-32 में ब्रिटिश शासन के खिलाफ छोटानागपुर में कोल विद्रोह का नेतृत्व किया था। उन्होंने 1831 मेंं सिंगराय मानकी और सुर्गा मुंडा के साथ मिलकर कोल आदिवासियों को मिलाकर ईस्ट इण्डिया कम्पनी के विरुद्ध लड़ाई लड़ी थी। 

## जीवनी
बिंदराय का जन्म बंदगांव के ईचागुटू गांव में एक भूमिज जनजाति के मानकी परिवार में हुआ था। उनके बड़े भाई सिंगराय भूमिज बंदगांव में 12 गांवों के मानकी थे। उनकी दो बहनें भी थी। 

## विद्रोह
छोटानागपुर में ब्रिटिश ईस्ट इंडिया कंपनी के आगमन के बाद से ही आदिवासियों पर अत्याचार बढ़ने लगा। कंपनी ने पुराने जमींदारों (मानकी) को हटाकर नए गैर-आदिवासी जमींदारों को नियुक्त किया। इन्हीं मानकी-मुंडाओं में से दो भाई - सिंगराय और बिंदराय भी थे। इसके साथ ही छोटानागपुर में *दिकुओं* (बाहरी लोगों) खासकर सिख और मुसलमान लोगों का आगमन बढ़ने लगा। सिख और मुसलमान लोग आदिवासी गांवों में बस गए और आदिवासी किसानों तथा महिलाओं पर अत्याचार करने लगे।

छोटानागपुर के राजा के भाई हरिनाथ शाही ने बंदगांव के मानकी सिंदराय और बिंदराय की जमीन छीनकर एक सिखों और मुसलमानों को दे दिया। इसपर छोटानागपुर के राजा ने भी उनकी कोई सहायता नहीं की। सिखों ने उनके दो बहनों के साथ बलात्कार और बिंदराय की पत्नी का अपमान भी किया। सिखों और मुसलमानों अपनी शक्तियों का दुरुपयोग कर कोल महिलाओं को अगवा कर लेते थे। इन्हीं कारणों से नाराज़ सिंगराय मानकी, बिंदराय मानकी और सुर्गा मुंडा ने बंदगांव और रांची के सभी कोल (हो, भूमिज और मुण्डा) आदिवासियों को एकत्रित कर 11 दिसंबर 1831 को विद्रोह किया। यह विद्रोह बाहरी लोगों के विरुद्ध हुआ; सिख, मुसलमान, हिन्दू और अंग्रेज। कोल आदिवासियों ने सिखों और मुसलमानों के साथ साथ हिन्दूओं पर भी हमला किया, उनको मारकर उनके घरों को जला दिया गया। सोनपुर, बंदगांव, तमाड़, लंका और रांची में विद्रोह ने विध्वंसकारी रूप ले लिया। बिंदराय ने 1832 में खरसावां के ठाकुर चैतन सिंह के विरुद्ध लड़ाई में भूमिज विद्रोह के नायक गंगा नारायण सिंह की भी सहायता की।

19 मार्च 1832 को बिंदराय मानकी और सुर्गा मुंडा ने आत्मसमर्पण कर दिया। 1832 में कैप्टन विल्किंसन के नेतृत्व में सेना की टुकडिय़ों ने इस विद्रोह को दबा दिया। 1832 में कोल विद्रोह और भूमिज विद्रोह ने ब्रिटिश कंपनी को हिला कर रख दिया था।

## इन्हें भी देखें

* कोल विद्रोह

## सन्दर्भ

श्रेणी:भारतीय क्रांतिकारी
श्रेणी:आदिवासी
श्रेणी:भारतीय (आदिवासी)
श्रेणी:झारखंड
ईडन हैज़ार्ड (फुटबालर)

**ईडन हैज़ार्ड** (जन्म 7 जनवरी 1991) का पूरा नाम ईडन माइकल वाल्टर हैज़ार्ड है। वे बेल्जियम के एक पेशेवर फुटबॉलर हैं जो ला लीगा क्लब *रियल मैड्रिड* के लिए विंगर या हमलावर मिडफील्डर के रूप में खेलते हैं। उन्हें उनकी सृजनात्मकता, ड्रिब्लिंग (गेंद को आगे की तरफ़ ले जाना), पासिंग और दूरदर्शिता के लिए जाने जाना जाता है। ऐसे कौशल रखने वाले वे अपनी पीढ़ी के सर्वश्रेष्ठ खिलाड़ियों में से एक हैं।

## आरंभिक जृवन
हैज़र्ड दो पूर्व फुटबॉल खिलाड़ियों के बेटे हैं और उन्होंने अपने खेल की शुरुआत बेल्जियम में स्थानीय युवा क्लबों के लिए खेलते हुए की। 2005 में वे फ्रांस चले गए जहाँ उन्होंने लीग 1 क्लब *लिले* के साथ अपने आगामी जीवन की शुरुआत की। 

## पेशेवर खिलाड़ी
ईडन माइकल वाल्टर हैज़ार्ड क्लब की अकादमी में दो साल खेले। 16 साल की उम्र में नवंबर 2007 में अपने पेशेवर खेल की शुरुआत की। वे *लिले* टीम का एक अभिन्न अंग बन गए। वे अपने पहले पूर्ण सीज़न में **'लीग 1 यंग प्लेयर ऑफ़ द ईयर**' पुरस्कार जीतने वाले पहले गैर-फ़्रांसीसी खिलाड़ी बने साथ ही अगले सीज़न में दो बार पुरस्कार जीतने वाले पहले खिलाड़ी भी बने। 2010-11 फ़्रेंच फ़ुटबॉल में वे *लिले* टीम का हिस्सा थे जिसने लीग और कप डबल जीता था। बेहतरीन प्रदर्शन के लिए उन्हें **लीग 1 प्लेयर ऑफ द ईयर** का ख़िताब दिया गया था। यह पुरस्कार जीतने वाले वे सबसे कम उम्र के खिलाड़ी थे।

## सन्दर्भ

## बाहरी कड़ियाँ

* Eden Hazard रियल मैड्रिड सीएफ़ वेबसाइट पर

श्रेणी:खिलाड़ी
श्रेणी:फुटबॉल खिलाड़ी
श्रेणी:बेल्जियम के लोग
स्टीव हार्वे

**ब्रोडरिक स्टीफ़न हार्वे** (जन्म: 17 जनवरी 1957) अमेरिकी टेलीविजन होस्ट, निर्माता और हास्य अभिनेता हैं। वह *द स्टीव हार्वे मॉर्निंग शो*, *फैमिली फ्यूड*, *सेलिब्रिटी फैमिली फ्यूड*, *फैमिली फ्यूड अफ्रीका*, *जज स्टीव हार्वे* की मेजबानी किये हैं। यह सब टेलीविजन कार्यक्रम हैं। वह पूर्व में मिस यूनिवर्स प्रतियोगिता की मेजबानी भी करते थे। स्टीव हार्वे ने 1980 के दशक की शुरुआत में एक स्टैंड-अप कॉमेडियन के रूप में अपना करियर शुरू किया था। बाद में उन्होंने *शोटाइम एट द अपोलो* की मेजबानी की। इसके बाद वह टेलीविजन कार्यक्रम, *द स्टीव हार्वे शो* से प्रसिद्ध हुए। उनका आखिरी स्टैंडअप कार्यक्रम 2012 में हुआ था। इसके अलावा उन्होंने *फैमिली फ्यूड* और *सेलिब्रिटी फैमिली फ्यूड* की मेजबानी की है। वह 2010 से यह भूमिका निभा रहे हैं। 

स्टीव हार्वे की तीन बार शादी हो चुकी है और उनके सात बच्चे हैं (चार अपने और तीन सौतेले बच्चे)। मार्सिया हार्वे से उनकी पहली शादी हुई थी। उससे उनकी दो बेटियाँ (जुड़वाँ ब्रांडी और कार्ली) और एक बेटा (ब्रोडरिक हार्वे जूनियर) है। फिर मैरी शेकेलफ़ोर्ड से अपनी दूसरी शादी से, उनका का एक और बेटा है जिसका नाम विंटन है। नवंबर 2005 में इस जोड़े का तलाक हो गया। जून 2007 में, उन्होंने मार्जोरी ब्रिजेस से शादी की। मार्जोरी हार्वे पहले से तीन बच्चों (मॉर्गन, जेसन और लोरी) की मां हैं, जिनमें से सभी को स्टीव ने गोद ले लिया है। एक लेखक के रूप में, उन्होंने चार किताबें लिखी हैं। जिनमें उनकी *एक्ट लाइक ए लेडी, थिंक लाइक ए मैन* प्रख्यात हुई थी। यह मार्च 2009 में प्रकाशित हुई थी।

## सन्दर्भ

## बाहरी कड़ियाँ

* 
* 
* The Steve & Marjorie Harvey Foundation

श्रेणी:1957 में जन्मे लोग
श्रेणी:अफ़्रीकी अमेरिकी
श्रेणी:जीवित लोग
द कॉन्ज्यूरिंग

**द कॉन्ज्यूरिंग** () 2013 में आई अमेरिकी डरावनी फ़िल्म है जो जेम्स वान द्वारा निर्देशित और चाड हेस व कैरी डब्ल्यू हेस द्वारा लिखित है। यह द कॉन्ज्यूरिंग यूनिवर्स फ़्रैंचाइज की पहली फ़िल्म है। फ़िल्म के मुख्य कलाकार वेरा फ़ार्मिगा, पैट्रिक विल्सन, रॉन लिविंगस्टन और लिली टेलर हैं। पैट्रिक विल्सन और वेरा फ़ार्मिंग ने क्रमश: *एड और लॉरेन वॉरेन* की भूमिका निभाई है जो अतिप्राकृतिक (paranormal) गतिविधियों की जाँच और लेखन से जुड़े हुए हैं। उनकी कथित वास्तविक जीवन की रिपोर्टों ने एमिटीविले हॉरर कहानी और फ़िल्म फ्रेंचाइजी को प्रेरित किया। वॉरेन दंपत्ति पेरोन परिवार की सहायता के लिए आए जिन्होंने 1971 में रोड आइलैंड में अपने नवअधिकृत फ़ार्महाउस में परेशान करने वाली घटनाओं का अनुभव किया था।

फ़िल्म निर्माण की गतिविधि जनवरी 2012 में शुरू हुई। रिपोर्टों में वान की पुष्टि *द वॉरेन फाइल्स* नामक फ़िल्म के निर्देशक के रूप में की गई। बाद में इसे द कॉन्ज्यूरिंग नाम दिया गया जो एड और लोरेन वॉरेन के कथित वास्तविक जीवन के कारनामों पर केंद्रित थी। फरवरी 2012 में उत्तरी कैरोलिना के विलमिंगटन में फ़िल्म का निर्माण आरंभ हुआ।

द कॉन्ज्यूरिंग को वार्नर ब्रदर्स पिक्चर्स और न्यू लाइन सिनेमा द्वारा 19 जुलाई 2013 को संयुक्त राज्य अमेरिका और कनाडा में रिलीज़ किया गया था। इसे समीक्षकों से सकारात्मक समीक्षा मिली जिन्होंने अभिनय, निर्देशन, पटकथा, परिवेश और संगीत की प्रशंसा की।

## सन्दर्भ

## बाहरी कड़ियाँ
* 
* 

श्रेणी:अमेरिकी फ़िल्में
श्रेणी:द कॉन्ज्यूरिंग यूनिवर्स की फ़िल्में
गावी

**गावी** (उच्चारण [ˈɡaβi]) जिनका पुरा नाम पाब्लो मार्टिन पेज़ गाविरा (स्पेनिश उच्चारण: [ˈpa.βlo maɾˈtim ˈpa.eθ ɣaˈβiɾa]); का जन्म 5 अगस्त 2004, एक पेशेवर स्पेनिश फुटबॉलर है जो सेंट्रल मिडफील्डर के रूप ला लीगा क्लब बार्सिलोना और स्पेन की राष्ट्रीय टीम में खेलते है। 2022 में, उन्होंने गोल्डन बॉय पुरस्कार जीता और कोपा ट्रॉफी प्राप्त की, जो 2022 बैलोन डी'ओर समारोह के दौरान फ्रांस फुटबॉल द्वारा प्रदान की गई थी।

## प्रारंभिक जीवन
गावी का जन्म लॉस पलासियोस वाई विलाफ्रांका, अंडालूसिया में हुआ था।

## क्लब कैरियर
### कैरियर का आरंभ
गावी ने अपने करियर की शुरुआत अपने गृहनगर के एक क्लब ला लिआरा बालोम्पी से की, जहां उन्होंने 2010 और 2012 के बीच दो साल बिताए। वहां से वह रियल बेटिस की युवा अकादमी में चले गए, जहां उन्होंने दो सीज़न बिताए। उन्होंने रियल बेटिस की युवा टीम के लिए 95 गोल किये।

## बार्सिलोना
### युवा कैरियर
2015 में, 11 साल की उम्र में, उन्होंने बार्सिलोना कल्ब के लिए अनुबंध किया।

सितंबर 2020 में, उन्होंने कैटलन क्लब के साथ अपने पहले पेशेवर अनुबंध पर हस्ताक्षर किए, और उन्हें अंडर-16 टीम से सीधे अंडर-19 टीम में पदोन्नत किया गया। उन्होंने 21 फरवरी 2021 को एल'हॉस्पिटेलेट के विरुध बार्सिलोना बी के लिए खेलना शुरु किया, और 77वें मिनट में निको गोंजालेज के विकल्प के रूप में आए। उन्होंने बार्सिलोना बी के लिए अपनी पहली शुरुआत अगले 14 मार्च को सियुटैट एस्पोर्टिवा दानी जार्क में एस्पेनयोल बी के खिलाफ 1-0 की डर्बी जीत में की।

### 2021–22 सीज़न
2020-21 सीज़न में बार्सिलोना बी के लिए दो बार प्रदर्शन करने के बाद, गावी को नए सीज़न की शुरुआत से पहले पहली टीम के साथ प्री-सीज़न मैत्री के लिए सीनियर टीम में पदोन्नत किया गया था।  जिम्नास्टिक डी टैरागोना और गिरोना के खिलाफ जीत में अच्छे प्रदर्शन के बाद, मैनेजर रोनाल्ड कोमैन के टीम चयन में गावी को रिकी पुइग से आगे निकलने की सूचना मिली थी।  उन्होंने जर्मन प्रतिद्वंद्वी वीएफबी स्टटगार्ट के खिलाफ 3-0 की जीत में इस अच्छे फॉर्म को जारी रखा, जिससे उनकी तुलना बार्सिलोना के दिग्गज ज़ावी से की जाने लगी।

29 अगस्त 2021 को, उन्होंने 73वें मिनट में सर्गी रॉबर्टो की जगह लेते हुए गेटाफे पर 2-1 ला लीगा की जीत में बार्सिलोना की पहली टीम के लिए अपना पहला आधिकारिक मैच खेला। 18 दिसंबर को, उन्होंने क्लब के लिए अपना पहला गोल किया और एल्चे पर 3-2 की घरेलू जीत में सहायता प्रदान की।
## सन्दर्भ
श्रेणी:2004 में जन्मे लोग
एंज़ो फर्नांडीज़

**एंज़ो फर्नांडीज़** () अर्जेंटीना के एक पेशेवर फुटबॉलर हैं जो प्रीमियर लीग क्लब चेल्सी और अर्जेंटीना की राष्ट्रीय टीम के लिए मिडफील्डर के रूप में खेलते हैं।

फर्नांडीज़ ने 2019 में क्लब तीम के लिए अपनी पहली शुरुआत रिवर प्लेट के अकादमी स्नातक के रूप में की। रिवर प्लेट क्लब में फर्नांडीज़ ने खुद को एक अभिन्न खिलाड़ी के रूप में स्थापित किया और 2021 में अर्जेंटीना प्राइमेरा डिवीजन जीता। 2022 में वह पुर्तगाली प्रिमेइरा लीगा टीम एस एल बेनफिका में शामिल हो गए। बेनफिका के लिए केवल छह महीने खेलने के बाद उन्हें जनवरी 2023 में ब्रिटिश-रिकॉर्ड ट्रांसफर शुल्क पर प्रीमियर लीग क्लब चेल्सी द्वारा खरीदा गया।

अर्जेंटीना के लिए सीनियर अंतरराष्ट्रीय स्तर पर पदार्पण करने से पहले फर्नांडीज़ ने अंडर-18 स्तर पर अपने देश का प्रतिनिधित्व किया था। उन्होंने 2022 फीफा विश्व कप में अर्जेंटीना का प्रतिनिधित्व किया और अपने देश को तीसरा खिताब जीताने में महत्वपूर्ण भूमिका निभाई। उनके प्रदर्शन के कारण उन्हें टूर्नामेंट के युवा खिलाड़ी पुरस्कार से सम्मानित किया गया।

## क्लब करियर
### रिवर प्लेट
सैन मार्टिन, ब्यूनस आयर्स में राउल और मार्टा के घर में जन्मे फर्नांडीज के चार भाई हैं। रिवर प्लेट में शामिल होने से पहले फर्नांडीज़ क्लब ला रेकोवा नामक एक स्थानीय टीम के लिए खेलते थे।

### बेनफिका
23 जून 2022 को रिवर प्लेट ने प्रिमेइरा लीगा टीम बेनफिका के साथ फर्नांडीज के 75% आर्थिक अधिकारों के लिए €1 करोड़ शुल्क पर समझौता किया।

### चेल्सी
31 जनवरी 2023 को बेनफिका से अंतिम समझौता होने के बाद चेल्सी ने फर्नांडीज के साथ £10.7 करोड़ का अनुबंध किया। उन्होंने साढ़े आठ साल के अनुबंध पर हस्ताक्षर किए जो 2031 तक वैध है।

उन्होंने 3 फरवरी को फुलहम के खिलाफ 0-0 से ड्रॉ हुए घरेलू मैच में प्रीमियर लीग में डेब्यू किया। एंज़ो ने 3 दिसंबर को ब्राइटन एंड होव एल्बियन के खिलाफ 3-2 से घरेलू जीत में दो गोल दागके प्रीमियर लीग में अपने पहले गोल किए। वह 2025 फीफा क्लब वर्ल्ड कप फाइनल में PSG के खिलाफ चेल्सी की 3-0 की जीत में स्टार्टिंग लाइनअप में थे।

## सन्दर्भ

## बाहरी कड़ियाँ

* प्रोफाइल चेल्सी एफ.सी. की वेबसाइट पर

श्रेणी:2001 में जन्मे लोग
श्रेणी:जीवित लोग
श्रेणी:फुटबॉल खिलाड़ी
श्रेणी:अर्जेंटीना के फ़ुटबॉल खिलाड़ी
श्रेणी:अर्जेण्टीना के खिलाड़ी
विक्टोरिया एंड अब्दुल

**विक्टोरिया एंड अब्दुल** 2017 मे बनी एक ब्रिटिश जीवनी पर आधारित ऐतिहासिक ड्रामा फिल्म है, जो स्टीफन फ्रियर्स द्वारा निर्देशित और ली हॉल द्वारा लिखित है। यह फिल्म यूनाइटेड किंगडम की रानी विक्टोरिया और उनके भारतीय मुस्लिम नौकर अब्दुल करीम के बीच वास्तविक जीवन के रिश्ते के बारे में श्रबानी बसु की लिखी किताब पर आधारित है। इसमें जूडी डेंच, अली फज़ल, माइकल गैंबोन, एडी इज़ार्ड, टिम पिगॉट-स्मिथ (अपनी अंतिम फिल्म भूमिका में), और अदील अख्तर शामिल हैं। फिल्म का विश्व प्रीमियर 74वें वेनिस फिल्म फेस्टिवल में हुआ था और इसे 15 सितंबर 2017 को यूनाइटेड किंगडम में सिनेमाघरो मे रिलीज़ किया गया था। इसने दुनिया भर में $65 मिलियन से अधिक की कमाई की है।

फिल्म को 90वें अकादमी पुरस्कारों में सर्वश्रेष्ठ पोशाक डिजाइन और सर्वश्रेष्ठ मेकअप और हेयरस्टाइलिंग के लिए नामांकित किया गया था, और 75वें गोल्डन ग्लोब पुरस्कारों में मोशन पिक्चर - म्यूजिकल या कॉमेडी (डेन्च के लिए) में सर्वश्रेष्ठ अभिनेत्री के लिए नामांकित किया गया था।
## फिल्म निर्माण
17 जून 2016 को, यह बताया गया कि जूडी डेंच विक्टोरिया एंड अब्दुल में रानी विक्टोरिया की भूमिका निभाएंगी जो कि श्राबणी बसु की इसी नाम की किताब पर आधारित फिल्म हैं। इस फिल्म को स्टीफ़न फ़्रीअर्स निर्देशन करने के लिए तैयार थे।  डेंच ने 1997 की फिल्म मिसेज ब्राउन में विक्टोरिया की भूमिका भी निभाई थी, इस फिल्म को एक अनौपचारिक अगली कड़ी के रूप में वर्णित किया गया है। 5 अगस्त 2016 को, यह घोषणा की गई कि अली फज़ल विक्टोरिया के विश्वासपात्र अब्दुल करीम की भूमिका निभाएंगे, जबकि फिल्म वर्किंग टाइटल फिल्म्स और बीबीसी फिल्म्स द्वारा सह-निर्मित होगी, और बीबीसी और फोकस फीचर्स द्वारा सह-वित्तपोषित होगी। फोकस अमेरिकी वितरण अधिकार भी संभालता है, जबकि यूनिवर्सल पिक्चर्स इंटरनेशनल अन्य सभी देशों को संभालता है। पटकथा ली हॉल द्वारा लिखी गई थी, और निर्माता बीबन किड्रोन, ट्रेसी सीवर्ड, टिम बेवन और एरिक फेलनर हैं, जबकि अन्य कलाकारों में एडी इज़ार्ड, माइकल गैंबोन, टिम पिगॉट-स्मिथ और आदिल अख्तर शामिल हैं।

मुख्य फोटोग्राफी 15 सितंबर 2016 को आइल ऑफ वाइट पर विक्टोरिया के पूर्व शाही निवास ओसबोर्न हाउस में शुरू हुई।

प्रोडक्शन की पोशाकें 24 जुलाई से 30 सितंबर 2017 तक ओसबोर्न हाउस में प्रदर्शित की गईं। इस फिल्म और आईटीवी की विक्टोरिया टेलीविजन श्रृंखला इन दोनों से विक्टोरिया में उत्पन्न हुई नवीनीकृत रुचि को भुनाने के लिए, आइल ऑफ वाइट टूरिस्ट बोर्ड ने एक 'विक्टोरिया द्वीप ट्रेल' (रानी से संबंधित)बनाया है जो पर्यटकों को द्वीप के प्रमुख स्थानों पर जाने के लिए प्रोत्साहित करता है। .

प्रोडक्शन को चैथम हिस्टोरिक डॉकयार्ड, केंट, एचएमएस गैनेट और जहाज से सटे घाट पर भी फिल्माया गया।

## फिल्म रिलीज
विक्टोरिया एंड अब्दुल को 15 सितंबर 2017 को यूनाइटेड किंगडम में दर्शकों के लिए रिलीज़ किया गया था।
## सन्दर्भ
सेबैस्टियन कोर्दा (खिलाड़ी)

सेबैस्टियन कोर्दा (/ˈkɔːrdə/ KORD-ə; जन्म 5 जुलाई 2000) एक पेशेवर अमरीकी टेनिस खिलाड़ी हैं।

## जन्म
सेबैस्टियन कोर्दा का जन्म 5 जुलाई 2000 को हुआ था। वे दो चेक टेनिस खिलाड़ी-पूर्व पुरुष विश्व नंबर दो पेट्र कोर्दा और पूर्व शीर्ष 30 महिला खिलाड़ी रेजिना राजचर्तोवा के बेटे हैं। उनके पिता एकल और युगल दोनों में ऑस्ट्रेलियन ओपन चैंपियन और फ्रेंच ओपन फाइनलिस्ट थे। सेबेस्टियन की बड़ी बहनें जेसिका और नेली दोनों एलपीजीए गोल्फ की पेशेवर खिलाड़ी हैं।

## आरंभिक जीवन
कोर्दा 3 साल की उम्र से प्रतिस्पर्धी जूनियर आइस हॉकी खेलते हुए बड़े हुए। उन्होंने वर्ष 2009 को 9 साल की उम्र में यूएस ओपन में अपने पिता के साथ जाने के बाद टेनिस खेलने का फैसला किया। 11 साल की उम्र में उन्होंने प्राग में एक गोल्फ टूर्नामेंट जीता, जिसमें उनकी बहन नेली ने भी भाग लिया था।

## व्यावसायिक जीवन
सेबैस्टियन ने टेनिस खेलने की शुरुआत न्यूयॉर्क ओपन से की। वाइल्डकार्ड से प्रवेश पाकर वे पहले दौर में ही फ्रांसेस टियाफो से तीन सेटों में हार गए।

सेबैस्टियन ने यूएस ओपन से पहले वेस्टर्न एंड सदर्न ओपन टूर्नामेंट में क्वालीफायर के रूप में वरिष्ठ 1000 में शामिल हुए। उन्होंने अपने शानदार प्रदर्शन की शुरुआत यूएस ओपन में वाइल्डकार्ड के रूप में प्रवेश पाकर की, जहाँ उन्हें डेनिस शापोवालोव ने हराया था।

## सन्दर्भ

श्रेणी:खिलाड़ी
श्रेणी:अमेरिकी खिलाड़ी
श्रेणी:टेनिस खिलाड़ी
सरकारी वनस्पति उद्यान, ऊटी

**सरकारी वनस्पति उद्यान**, भारत के तमिलनाडु राज्य, कोयंबटूर (ऊटी) के पास, उधगमंडलम में एक वनस्पति उद्यान है, जिसे 1848 में बनाया गया था।यह समुद्र तल से 2250-2500 मीटर की ऊँचाई पर पहाड़ी की ढलान पर चढ़ता है। उद्यान की जलवायु समशीतोष्ण है, जिसमें औसतन 140 सेमी वर्षा होती है, जिसमें से अधिकांश दक्षिण-पश्चिम मानसून के दौरान होती है, जिसमें नवंबर से फरवरी तक ठंडी रातें होती हैं। अधिकतम और न्यूनतम तापमान क्रमशः 28°C और 0°C हैं।
## इतिहास
सरकारी वनस्पति उद्यान अर्थात उधगमंडलम की स्थापना 1848 में हुई थी। इसके वास्तुकार विलियम ग्राहम मैकाइवर थे। ट्वीडेल के मार्क्विस ने 1840 के दशक के अंत में प्रारंभिक ढांचा तैयार किया। उचित मूल्य पर सब्जियों की आपूर्ति के उद्देश्य से यूरोपीय निवासियों के बीच 3 रुपये प्रति माह की सदस्यता द्वारा इस प्रकार के उद्यानों की स्थापना की गई थी। 
## प्रजातियाँ
इन बगीचों में पौधों, झाड़, फ़र्न, पेड़, हर्बल और बोन्साई पौधों की विदेशी और स्वदेशी दोनों तरह की लगभग एक हजार प्रजातियाँ पायी जाती हैं। बगीचों के केंद्र में एक जीवाश्म पेड़ का तना है जो अनुमानतः 20 मिलियन वर्ष पुराना है। बगीचों में फूलों के पौधों के साथ कई  "बागीचे", "फूलों से उगे हुए तालाब", "इतालवी शैली में फूलों और फर्न के बिस्तर", फूलों के पौधों के कई भूखंड, विभिन्न प्रकार के औषधीय पौधे इत्यादि पाये जाते हैं।
## संग्रह
वर्तमान वनस्पति उद्यान छह खंडों में विभाजित हैं‌ : "निचला बागीचा", "नया बागीचा", "इटालियन बागीचा", "सार्वजनिक संरक्षिका", "फाउंटेन टेरेस" और "नर्सरीज़"।
## पुष्प प्रदर्शनी
पहला पुष्प प्रदर्शनी कार्यक्रम वर्ष 1896 में नीलगिरी कृषि बागवानी सोसाइटी के अध्यक्ष, नीलगिरी के तत्कालीन कलेक्टर श्री जे॰एच॰ट्रेमेनहेरे द्वारा आयोजित किया गया था। सरकार ने 1980 में नीलगिरी पुष्प और फल कार्यक्रम समिति नामक एक समिति बनाकर नीलगिरी कृषि-बागवानी सोसायटी से पुष्प प्रदर्शनी अपने हाथ में ले ली। पुष्प प्रदर्शनी हर साल दुनिया भर से लगभग 150,000 पर्यटकों को आकर्षण का केंद्र बनती है। पुष्प प्रदर्शनी दो से पाँच दिनों तक आयोजित की जाती है। पहले दिन कार्यक्रम
## सन्दर्भ

श्रेणी:भारत में वनस्पति उद्यान
श्रेणी:तमिलनाडु
श्रेणी:तमिलनाडु के संरक्षित क्षेत्र
ऑस्टिन बटलर (अभिनेता)

**ऑस्टिन रॉबर्ट बटलर** (जन्म 17 अगस्त 1991) एक अमेरिकी अभिनेता हैं। उन्होंने *एल्विस* (2022) में एल्विस प्रेस्ली की भूमिका निभाई थी। इसमें उनकी सर्वश्रेष्ठ अभिनेता की भूमिका के लिए अकादमी पुरस्कार हेतु नामांकित किया गया। इसके साथ ही उन्होंने गोल्डन ग्लोब पुरस्कार और बाफ्टा भी जीता। ऑस्टिन को टाइम पत्रिका ने 2023 में दुनिया के 100 सबसे प्रभावशाली लोगों में से एक नामित किया गया।

## जन्म
ऑस्टिन का जन्म 17 अगस्त 1991 को अनाहेम कैलिफ़ोर्निया में हुआ था। वे एक सौंदर्यशास्त्री  लोरी ऐनी (नी हॉवेल) के पुत्र थे।  जब ऑस्टिन सात साल के थे तब दोनों का तलाक हो गया था। उनकी एक बड़ी बहन एशले (जन्म 1986) है। उन्होंने ऑस्टिन के साथ *नेड्स डिक्लासिफाइड स्कूल सर्वाइवल गाइड* में अभिनय किया था।

जब बटलर तेरह साल के थे तब ऑरेंज काउंटी मेले में एक अभिनय प्रबंधन कंपनी के प्रतिनिधि ने उनसे संपर्क किया था। जिसने उन्हें मनोरंजन जगत में शुरुआत करने में मदद की। ऑस्टिन को अच्छा लगाा इसलिए उन्होंने जल्दी ही अभिनय की कक्षाएँ लेना शुरू कर दिया। 

## टेलीविज़न पर
बटलर ने टेलीविज़न पर अभिनय करना शुरू किया। उन्होंने पहले डिज़्नी चैनल और *निकेलोडियन* में अभिनय किया। बाद में किशोर नाटकों में भी अभिनय की शुरुआत की। उनमें द सीडब्ल्यू के *लाइफ़ अनएक्सपेक्टेड* (2010-2011) और *स्विच्ड ऐट बर्थ* (टीवी शृंखला) (2011-2012) के आगामी भाग भी शामिल थे। 

## सन्दर्भ

## बाहरी कड़ियाँ

* 

श्रेणी:अभिनेता
श्रेणी:अमेरिकी अभिनेता
श्रेणी:अमेरिका के लोग
श्रेणी:टेलीविजन वेब श्रृंखला
द फैबलमैंस

**द फैबलमैंस** 2022 की अमेरिकी फिल्म है। इसका निर्देशन स्टीवन स्पीलबर्ग ने किया है। इन्होंने टोनी कुशनर के साथ इसका सह-लेखन और निर्माण किया है। यह फिल्म आत्मकथात्मक कहानी है जो स्पीलबर्ग की किशोरावस्था और फिल्म निर्माता के रूप में उनके शुरूआती वर्षों पर आधारित है। कथानक में काल्पनिक पात्र सैमी फैबलमैन महत्वाकांक्षी और युवा फिल्म निर्माता है। इसमें सैमी के रूप में गेब्रियल लाबेले, सहायक भूमिकाओं में मिशेल विलियम्स, पॉल डानो, सेठ रोजन और जुड हिर्श शामिल हैं। यह फिल्म स्पीलबर्ग के माता-पिता, लिआ एडलर और अर्नोल्ड स्पीलबर्ग की यादों को समर्पित है, जिनकी क्रमशः 2017 और 2020 में मृत्यु हो गई थी।

द फैबलमैंस का प्रीमियर 10 सितंबर, 2022 को टोरंटो अंतर्राष्ट्रीय फ़िल्म समारोह में हुआ था। जहां इसने पीपुल्स च्वाइस अवार्ड जीता। यूनिवर्सल पिक्चर्स द्वारा वितरित, यह फिल्म 10 फ़रवरी 2023 को भारत के सिनेमाघरों में जारी हुई थी। इसने सामान्य स्पीलबर्ग परियोजनाओं की तुलना में बॉक्स ऑफिस पर कमजोर प्रदर्शन किया। इसने केवल $4.5 करोड़ की कमाई की। 

बहरहाल, इस फिल्म को आलोचकों से प्रशंसा मिली है। इसे नेशनल बोर्ड ऑफ रिव्यू और अमेरिकन फिल्म इंस्टीट्यूट द्वारा 2022 की शीर्ष दस फिल्मों में से एक के तौर पर नामित किया गया है। इसने 95वें अकादमी पुरस्कारों में सर्वश्रेष्ठ फिल्म, सर्वश्रेष्ठ निर्देशक, सर्वश्रेष्ठ अभिनेत्री (विलियम्स) और सर्वश्रेष्ठ सहायक अभिनेता (हिर्श) सहित सात नामांकन अर्जित किए। इसने 28वें क्रिटिक्स च्वाइस अवार्ड्स में 11 नामांकन और 80वें गोल्डन ग्लोब अवॉर्ड में पांच नामांकन अर्जित किए। इसने फिर गोल्डन ग्लोब पुरस्कार में सर्वश्रेष्ठ मोशन पिक्चर - ड्रामा और सर्वश्रेष्ठ निर्देशक का पुरस्कार जीता।

## सन्दर्भ

श्रेणी:2022 की फ़िल्में
श्रेणी:अंग्रेज़ी फ़िल्में
पोटो हो

**पोटो हो** या **पोटो सरदार** एक भारतीय स्वतंत्रता सेनानी थे जिन्होंने 1837 में हो आदिवासियों के साथ ब्रिटिश ईस्ट इंडिया कंपनी के विरुद्ध विद्रोह किया था। वे ब्रिटिश शासन के खिलाफ वर्तमान झारखण्ड के सेरेंगसिया घाटी युद्ध के नायक थे।

पोटो हो जगन्नाथपुर के राजाबासा गांव के निवासी थे। पोटो हो ने 18 नवंबर 1837 को टोंटो प्रखंड की सेरेंगसिया घाटी में अंग्रेजी फौज के साथ हुए भीषण छापामार युद्ध का नेतृत्व किया था। पोटो सरदार और उनके साथियों को कुचलने के लिए ब्रिटिश कंपनी ने कैप्टन आर्मस्ट्रांग को 400 फायरमैन, 60 घुड़सवार और 2 बंदूकों की टुकड़ी सौंपी गई थी। अंग्रेजों की सहायता के लिए सरायकेला के जमींदार ने अपने 200 पाइक (सिपाही) भी भेजे थे।

8 दिसंबर 1837 को पोटो हो, नारा हो, पांडुआ हो, बोड़ाय हो और बोड़ा हो सहित 25 साथियों को गिरफ्तार कर लिया गया था। 1 जनवरी 1838 को पोटो हो, नारा हो और बोड़ोय हो को जगन्नाथपुर में एक पेड़ पर फांसी दी गई। 2 जनवरी 1838 को बोड़ा हो और पांडुआ हो को सेरेंगसिया गांव में फांसी दी गई।

## इन्हें भी देखें
* हो (जनजाति)

## सन्दर्भ

श्रेणी:भारतीय क्रांतिकारी
श्रेणी:आदिवासी
श्रेणी:भारतीय (आदिवासी)
श्रेणी:झारखंड

Remembering Poto Ho: The Leader of Adivasi Anti-British Resistance in Kolhan (1836-37)

https://www.academia.edu/40972758/Remembering_Poto_Ho_The_Leader_of_Adivasi_Anti_British_Resistance_in_Kolhan_1836_37_
2022 मुहम्मद तथ्य विवाद

**2022 मुहम्मद तथ्य विवाद** 27 मई 2022 को शुरू हुआ, जब भारत की सत्तारूढ़ पार्टी, भारतीय जनता पार्टी (भाजपा) की प्रवक्ता नूपुर शर्मा ने ज्ञानवापी मस्जिद विवाद पर टाइम्स नाउ की वाद-विवाद में इस्लामीय पैगम्बर मुहम्मद के बारे में विवादास्पद टिप्पणी की। प्रतिपक्ष ने विवादित शिवलिंग को फाउण्टेन बताया.  टिप्पणियाँ मुहम्मद और उसकी तृतीय पत्नी आइशा की निकाह के समय और संसिद्धि के समय की आयु के सन्दर्भ में थीं।  यद्यपि, वह केवल हदीस का उद्धरण दे रही थी।   विवाद 1 जून को तब बढ़ गया, जब दिल्ली भाजपा के माध्यम प्रमुख नवीन जिन्दल ने ट्विटर पर इसी प्रकार की टिप्पणी की। 4 जून तक, टिप्पणियों को सामाजिक माध्यम पर व्यापक रूप से साझा किया गया था, और खाड़ी सहयोग परिषद और तुर्की के सभी देशों में शीर्ष 10 हैशटैग में आवृत्त था।

इस टिप्पणी की मुस्लिम देशों ने कठोर निन्दा की थी।  भारत के भीतर, शर्मा और जिन्दल के विरुद्ध द्वादशों पुलिस मामले दर्ज किए गए थे।  देश के कुछ भागों में विरोध प्रदर्शन हिंसक हो गए, जिससे कई लोगों की मृत्यु हो गई और कई आघात हो गए। उत्तर प्रदेश में हिंसा के कारण कुछ आरोपी दंगाइयों के घरों को दण्डात्मक रूप से ध्वस्त कर दिया गया। 

भारत के सहयोगियों और सहभागियों सहित कई खाड़ी देशों ने कठोर निन्दा की और भारतीय वस्त्वों के बहिष्कार की धमकियाँ दी गईं।
## सन्दर्भ
नाटी (नृत्य)

**नाटी** एक प्रसिद्ध लोक नृत्य है। यह नृत्य हिमाचल प्रदेश और उत्तराखंड के प्रांतीय संस्कृति से विशेष रूप से जुड़ा हुआ है। नाटी नृत्य ऐतिहासिक रूप से कुल्लू, शिमला, सिरमौर, चम्बा, किन्नौर, उत्तरकाशी, देहरादून (जौनसार-बावर) और टिहरी गढ़वाल जिलों में काफ़ी प्रचलित है। यह नृत्य यहाँ के स्थानीय संस्कृति को दर्शाता है। इसका प्रदर्शन मुख्य रूप से यहाँ के प्रमुख त्योहारों और उत्सवों के दौरान किया जाता है। इसकी शैली काफ़ी हद तक श्री कृष्ण और गोपियों के द्वारा किए जाने वाले रासलीला के समान है। आरम्भ में नाटी शब्द का प्रयोग भारतीय उपमहाद्वीप की पश्चिमी और मध्य पहाड़ियों में गाए जाने वाले पारंपरिक लोक गीतों के लिए किया जाता था पर धीरे-धीरे इन लोक गीतों के साथ-साथ लोक नृत्य भी जुड़ता चला गया। वर्तमान समय में मैदानी इलाकों में जातीय पहाड़ी लोगों के उच्च आप्रवासन के कारण यह नृत्य मैदानी इलाकों में भी लोकप्रिय बन गया है। परम्परागत रूप से *ढोल-ढमाऊ* नामक वाद्ययंत्र के ताल पर इस नृत्य को प्रस्तुत किया जाता है। इस पहाड़ी नृत्य को गिनीज़ वर्ल्ड रिकॉर्ड्स की पुस्तक में सबसे बड़े लोक नृत्य के रूप में सूचीबद्ध किया गया है।

## बहुरूपता

नाटी नृत्य के कई रूप प्रचलित हैं, जैसे- *कुल्लवी नाटी*, *महासुवी नाटी*, *सिरमौरी नाटी*, *किन्नौरी नाटी*, *जौनपुरी नाटी*, *सेराजी नाटी*, *करसोगी नाटी*, *चुहारी नाटी*, *बरदा नाटी*, *बंगाणी नाटी*।

गढ़वाली में नाटी को कभी-कभी **तांदी** भी कहा जाता है, विशेषकर टिहरी गढ़वाल में। लाहौल और स्पीति जिले के लोगों के बीच नाटी का एक अलग ही रूप प्रचलित है, जिसे "गार्फी" कहा जाता है। इसके नाटी से बहुत अधिक भिन्न होने का कारण यह है कि नाटी कभी भी लाहौली संस्कृति का हिस्सा नहीं रहा है। इसी प्रकार किन्नौर में प्रचलित नाटी नृत्य बहुत हद तक मूक अभिनय के समान है, जिसमें कई सुस्त अनुक्रम शामिल होते हैं। नाटी के विभिन्न रूपों में सबसे प्रमुख है *लोसर शोन चुकसोम* जिसे गढ़वाल में नववर्ष के समय प्रस्तुत किया जाता है, यह नववर्ष फसल बोने और काटने के समय में इस क्षेत्र में मनाया जाता है।

## वेशभूषा
नाटी नृत्य के दौरान नर्तक और नर्तकियों को समृद्ध और रंगीन वेशभूषा में सुंदर ढंग से तैयार किया जाता है जो प्रदर्शन की जीवंतता को और भी अधिक बढ़ा देता है। नृत्य के लिए पुरुष आमतौर पर चूड़ीदार के साथ ऊनी वस्त्र पहनते हैं और महिलाएँ नर के समान लंबे वस्त्र पहनती हैं। इसके साथ ही पुरुष सिर पर हिमाचली टोपी पहनते हैं, जिस पर फूल लगे होते हैं, जबकि महिलाएँ अपने सिर को स्कार्फ से ढकती हैं। साथ ही महिलाएँ कई पारम्परिक आभूषणों को भी पहनती हैं।

## रिकॉर्ड्स
नाटी नृत्य के नाम पर कई रिकॉर्ड्स भी शामिल हैं। जैसे जनवरी 2016 के दूसरे सप्ताह में नाटी नृत्य को दुनिया के सबसे बड़े लोक नृत्य के रूप में गिनीज़ वर्ल्ड रिकॉर्ड्स की पुस्तक में सूचीबद्ध किया गया है। इसके अतिरिक्त प्रतिभागियों की संख्या के मामले में भी नाटी को सबसे बड़े लोक नृत्य के रूप में जाना जाता है। 26 अक्टूबर 2015 को अंतर्राष्ट्रीय दशहरा उत्सव के दौरान लगभग 9892 महिलाओं ने इस लोक नृत्य में भाग लिया था, इस उत्सव के दौरान महिलाओं ने एक पारंपरिक रंगीन पोशाक **कुल्लवी** पहन रखी थी।

## इन्हें भी देखें
*लोक नृत्य
*गढ़वाल
## सन्दर्भ

श्रेणी:लोक नृत्य
श्रेणी:लोक कला
श्रेणी:नृत्य
शिह त्ज़ु

**शिह त्ज़ु** (अंग्रेज़ी:Shih Tzu) शिह त्ज़ुस तिब्बत के मूल निवासी हैं और मूल रूप से तिब्बती भिक्षुओं के लिए गोद कुत्तों के रूप में पाले गए थे। उन्हें 17वीं शताब्दी में चीन लाया गया, जहां वे शाही दरबार में लोकप्रिय हो गए। 20वीं सदी की शुरुआत में, शिह त्ज़ुस को यूरोप और उत्तरी अमेरिका में लाया गया, जहां वे जल्दी ही घरेलू पालतू जानवरों के रूप में लोकप्रिय हो गए।

## दिखावट:
शिह त्ज़ुस लंबे, लहराते बालों वाले छोटे, मजबूत कुत्ते हैं। उनके पास छोटा थूथन, बड़ी गहरी आंखें और फ्लॉपी कान हैं। उनका कोट किसी भी रंग का हो सकता है, लेकिन सबसे आम रंग काला, सफेद और भूरा है।

## स्वभाव:
शिह त्ज़ुस स्नेही, चंचल और वफादार कुत्तों के लिए जाने जाते हैं। वे बच्चों और अन्य पालतू जानवरों के साथ अच्छे रहते हैं और उन्हें प्रशिक्षित करना अपेक्षाकृत आसान होता है।

## आकार:
शिह त्ज़ुस आमतौर पर कंधे पर 8 से 11 इंच लंबा होता है और इसका वजन 9 से 16 पाउंड के बीच होता है।

## जीवनकाल:
शिह त्ज़ुस का औसत जीवनकाल 10 से 16 वर्ष होता है।

## संवारना:
शिह त्ज़ुस को अपने कोट को स्वस्थ और मैट से मुक्त रखने के लिए नियमित रूप से संवारने की आवश्यकता होती है। उन्हें दिन में कम से कम एक बार ब्रश करना चाहिए, और उन्हें सप्ताह में एक बार भी नहलाना पड़ सकता है।

## स्वास्थ्य:
शिह त्ज़ुस आम तौर पर स्वस्थ कुत्ते होते हैं, लेकिन वे कुछ स्वास्थ्य समस्याओं, जैसे आंखों की समस्याएं, दांत की समस्याएं और श्वसन समस्याओं से ग्रस्त होते हैं।

## शिह त्ज़ुस के बारे में कुछ अतिरिक्त तथ्य यहां दिए गए हैं:

*चीनी भाषा में "शिह त्ज़ु" नाम का अर्थ "शेर कुत्ता" है।
*शिह त्ज़ुस को मूल रूप से तिब्बती भिक्षुओं के साथी कुत्तों के रूप में पाला गया था।
*शिह त्ज़ुस को 19वीं सदी में ब्रिटिश व्यापारियों द्वारा यूरोप लाया गया था।
*शिह त्ज़ुस को पहली बार 1969 में अमेरिकन केनेल क्लब द्वारा मान्यता दी गई थी।
*सबसे प्रसिद्ध शिह त्ज़ु संभवतः बू है, जो एक सोशल मीडिया स्टार है जिसके इंस्टाग्राम पर 16 मिलियन से अधिक फॉलोअर्स हैं।

## शिह त्ज़ु की कुछ बुनियादी ज़रूरतें यहां दी गई हैं:

*एक उच्च गुणवत्ता वाला आहार जो उनकी उम्र और गतिविधि स्तर के लिए उपयुक्त है।
*नियमित व्यायाम, जैसे टहलना या आँगन में खेलना।
*उनके कोट को स्वस्थ और मैट से मुक्त रखने के लिए दैनिक संवारना।
*दांतों की नियमित देखभाल करें, जैसे सप्ताह में कम से कम तीन बार अपने दाँत ब्रश करना।
*किसी भी संभावित समस्या का शीघ्र पता लगाने के लिए आँख और कान की जाँच।
*आवश्यकतानुसार पशु चिकित्सा देखभाल।

कुल मिलाकर, शिह त्ज़ुस अद्भुत साथी कुत्ते हैं जो किसी भी परिवार में बढ़िया योगदान देते हैं। वे प्यारे, चंचल और देखभाल करने में अपेक्षाकृत आसान हैं। यदि आप एक छोटे, स्नेही कुत्ते की तलाश में हैं, तो शिह त्ज़ु आपके लिए एकदम सही नस्ल हो सकती है। Pairs of stone lions or lion dogs located outside guard palace doors, tombs, temples, and public buildings are thought to protect these buildings from harmful individuals and spiritual influences. These stone statues are often called Fu (or Foo) dogs, and it is suggested that these are the lionized form of the Shih Tzu.

## सन्दर्भ
ननबन

**ननबन** 2012 की तमिल भाषा फिल्म है। इसे शंकर द्वारा निर्देशित किया गया है। यह राजकुमार हिरानी और विधु विनोद चोपड़ा की हिन्दी फिल्म *[[थ्री इडियट्स|3 इडियट्स]]* (2009) की रीमेक है। फ़िल्म में विजय, जीवा, श्रीकांत, इलियाना डी'क्रूज़, सत्यराज और सत्यन हैं। फिल्म में संगीत हैरिस जयराज द्वारा तैयार किया गया है। इसके छायांकन का संचालन मनोज परमहंस ने किया है। जबकि फिल्म का निर्माण जेमिनी फिल्म सर्किट द्वारा किया गया था।

फिल्म दो दोस्तों की एक खोए हुए दोस्त को खोजने की कहानी बतलाती है। उसे वह बहुत ही प्रतिभाशाली और आशावादी छात्र के रूप में याद करते हैं। फिल्म में उनके कॉलेज जीवन के प्रसंगों को दर्शाया गया है। फिर उनका दोस्त स्नातक स्तर की पढ़ाई के बाद चुपचाप गायब हो जाता है। यह खोज एक प्रतिद्वंद्वी सहपाठी की उपस्थिति से शुरू होती है। जो बार-बार उनके साथ एक लंबे समय से भूली हुई शर्त याद दिलाता है।

इस फ़िल्म का फिल्मांकन कुल आठ महीनों तक यूरोप और भारत के विभिन्न स्थानों पर हुआ। फ़िल्म को आम तौर पर सकारात्मक समीक्षा के साथ 12 जनवरी 2012 को जारी किया गया था।  फिल्म को मेलबर्न फिल्म फेस्टिवल में भी प्रदर्शित किया गया था। इंडियन एक्सप्रेस के अनुसार फिल्म ने टिकट खिड़की पर ₹150 करोड़ की कमाई की।

## सन्दर्भ

## बाहरी कड़ियाँ
* 
श्रेणी:2012 की फ़िल्में
श्रेणी:तमिल फ़िल्में
रॉबर्टो कार्लोस

**रॉबर्टो कार्लोस दा सिल्वा** () जिन्हें **रॉबर्टो कार्लोस** () के नाम से जाना जाता है एक ब्राजीलियाई पूर्व पेशेवर फुटबॉलर हैं जो वर्तमान में फुटबॉल राजदूत के रूप में काम करते हैं। उन्होंने ब्राज़ील में अपने करियर की शुरुआत एक फ़ॉरवर्ड के रूप में की थी, लेकिन अपने करियर का अधिकांश समय उन्होंने लेफ्ट-बैक के रूप में बिताया और उन्हें *"खेल के इतिहास में सबसे आक्रामक सोच वाले लेफ्ट-बैक"* के रूप में वर्णित किया जाता है। अपने करियर के दौरान फ्री किक के विशेषज्ञ रहे कार्लोस के बेंडिंग शॉट्स (bending shots) की गति 105 मील प्रति घंटे (169 किमी/घंटा) से अधिक रही। 1997 में वह फीफा वर्ल्ड प्लेयर ऑफ द ईयर के उपविजेता रहे। उन्हें व्यापक रूप से इतिहास में सबसे महान फुल-बैक और लेफ्ट-बैक में से एक माना जाता हैं। 2004 में पेले द्वारा कार्लोस को दुनिया के महानतम जीवित खिलाड़ियों की फीफा 100 सूची में नामित किया गया था।

क्लब स्तर पर रॉबर्टो कार्लोस 1996 में इंटर मिलान से रियल मैड्रिड में शामिल हुए और क्लब के साथ 11 सफल सीज़न बिताए। उन्होंने सभी प्रतियोगिताओं में 584 मैच खेले और 71 गोल किए। रियल में उन्होंने चार बार ला लीगा खिताब और तीन बार यूईएफए चैंपियंस लीग जीता। अप्रैल 2013 में मार्का ने उन्हें "रियल मैड्रिड के इतिहास में सर्वश्रेष्ठ विदेशी ग्यारह" में नामित किया। वह उन कुछ खिलाड़ियों में से एक हैं जिन्होंने क्लब और अंतर्राष्ट्रीय स्तर पर 1,100 से अधिक पेशेवर मैच खेले हैं।

## सन्दर्भ

## बाहरी कड़ियाँ

श्रेणी:1973 में जन्मे लोग
श्रेणी:जीवित लोग
श्रेणी:फुटबॉल खिलाड़ी
जेफ़ बेक

**जेफ़ बेक** (24 जून 1944 - 10 जनवरी 2023) का पूरा नाम जेफ़्री अर्नोल्ड बेक है। वे एक अंग्रेज़ी गिटारवादक थे। वे रॉक बैंड द यार्डबर्ड्स के सदस्य के रूप में प्रमुखता से उभरे।  बाद में उन्होंने जेफ बेक ग्रुप और बेक, बोगर्ट एंन ऐपिस को स्थापित किया तथा उसे आगे बढ़ाया। वर्ष 1975 में उन्होंने एक नई धुन पर ध्यान केंद्रित करते हुए वाद्य शैली की ओर रुख किया। ब्लूज़ रॉक, हार्ड रॉक और जैज़ फ़्यूज़न के ज़रिए उनकी विद्युतीय गिटार-रॉक के मिश्रण वाली शैली का विस्तार हुआ।

जेफ़ बेक ने रोलिंग स्टोन और अन्य पत्रिकाओं की महानतम गिटारवादकों की सूची में शीर्ष पाँच नामों में स्थान पाया।  उन्हें अक्सर "गिटारवादक का गिटारवादक" कहा जाता था। रोलिंग स्टोन ने उन्हें रॉक में सबसे प्रभावशाली प्रमुख गिटारवादकों में से एक बताया था। हालाँकि उन्होंने एकल अभिनय के रूप में दो एल्बम (1975 और 1976 में) रिकॉर्ड किए जो सफल भी रहे। उन्होंने कई कलाकारों के साथ रिकॉर्डिंग की। 

## जन्म
बेक का जन्म 24 जून 1944 को अर्नोल्ड और एथेल बेक के घर 206 डेमेस्ने रोड, वालिंगटन, सरे (अब ग्रेटर लंदन में) में हुआ था। उनकी एक बहन है, एनेटा। उन्होंने सटन मैनर स्कूल और सटन ईस्ट काउंटी सेकेंडरी मॉडर्न स्कूल से पढ़ाई की। दस साल की उम्र में बेक ने एक चर्च गायक मंडली में गाना गाया।

## आरंभिक जीवन
बेक ने लेस पॉल को ऐसा पहला इलेक्ट्रिक गिटारवादक बताया जिससे वे प्रभावित हुए।

## सन्दर्भ

## बाहरी कड़ियाँ

*

श्रेणी:गिटारवादक
श्रेणी:संगीतकार
श्रेणी:लंदन के लोग
पेट्टा (फिल्म)

**पेट्टा** (2019) एक भारतीय तमिल भाषा की एक्शन ड्रामा फिल्म है। जिसे कार्तिक सुब्बाराज ने लिखा और निर्देशित किया है। फिल्म का निर्माण कलानिधि मारन ने सन पिक्चर्स के बैनर तले किया था। फिल्म में रजनीकांत के साथ विजय सेतुपति, नवाजुद्दीन सिद्दीकी, एम. शशिकुमार, सिमरन, तृषा, मेघा आकाश, मालविका मोहनन, महेंद्रन, बॉबी सिम्हा, गुरु सोमसुंदरम, आडुकलम नरेन, मुनिशकांत और सनंत जैसे कलाकार सहायक भूमिकाओं में हैं। संगीत अनिरुद्ध रविचंद्र द्वारा तैयार किया गया था, संपादन विवेक हर्षन द्वारा किया गया था और छायांकन तिरू द्वारा किया गया था। फ़िल्म में काली नामक एक हॉस्टल वार्डन की मुलाकात अपराधियों के समूह से होती है, जहां चीजें एक दिलचस्प मोड़ लेती हैं।

यह फ़िल्म 10 जनवरी 2019 को रिलीज़ हुई थी। फिल्म को लोगों ने काफी सराहा और सकारात्मक समीक्षा दिया, जिन्होंने कलाकारों के प्रदर्शन (विशेषकर रजनीकांत, विजय सेतुपति और नवाजुद्दीन सिद्दीकी), छायांकन, साउंडट्रैक और संगीत स्कोर और निर्देशन की सराहना की, लेकिन फिल्म की लंबाई की आलोचना की।

निर्देशक ने सुपरस्टार से सूट से 2 महीने पहले ननचक में प्रशिक्षण लेने का अनुरोध किया। सुपरस्टार ने फाइट सीक्वेंस करने के लिए 50 दिनों तक ननचक में प्रशिक्षण लिया। और एक ही सूट में प्रदर्शन किया। यह सीन उस फिल्म के सबसे हाईलाइट सीन में से एक था और इसे तालियां के साथ-साथ सीटियां भी मिलीं।

## सन्दर्भ
जन गण मन (2022 फिल्म)

**जन गण मन** 2022 मे बनी एक मलयालम भाषा की कानूनी थ्रिलर फिल्म है, जो दीजो जोस एंटनी द्वारा निर्देशित है और इसमें पृथ्वीराज सुकुमारन, सूरज वेंजारामुडु, पसुपति राज, जी. एम. सुंदर, ममता मोहनदास, श्री दिव्या ने अभिनय किया है। यह फ़िल्म 28 अप्रैल 2022 को रिलीज़ हुई थी जिसे कथा शैली, कलाकारों के प्रदर्शन और तकनीकी पहलुओं के लिए सकारात्मक समीक्षा मिली।
## फिल्म निर्माण
इस फिल्म का निर्माण सुप्रिया मेनन और लिस्टिन स्टीफन ने किया है। और फिल्म में पृथ्वीराज सुकुमारन, सूरज वेंजारामूडु, पसुपति राज, जी. एम. सुंदर और ममता मोहनदास ने अभिनय किया हैं।

## संगीत
फिल्म का संगीत जेक बेजॉय ने तैयार किया है।
## फिल्म रिलीज
### सिनेमाघरो मे रिलीज
जन गण मन 28 अप्रैल 2022 को रिलीज़ हुई। यह फ़िल्म पहले 2021 के अंत में रिलीज़ होने वाली थी, लेकिन भारत में कोविड्-19 महामारी के कारण इसमें देरी हुई। फ़िल्म को मलयालम से तमिल, तेलुगु और कन्नड़ में डब संस्करण के साथ रिलीज़ किया गया था।

### होम मीडिया
फ़िल्म के डिजिटल स्ट्रीमिंग अधिकार नेटफ्लिक्स द्वारा खरीदे गए और इसकी स्ट्रीमिंग 2 जून 2022 से शुरू हुई।

## फ़िल्म समीक्षा

जन गण मन को आलोचकों और दर्शकों से समान रूप से सकारात्मक समीक्षा मिली। टाइम्स ऑफ इंडिया की दीपा सोमन ने फिल्म को 5 में से 3.5 रेटिंग देते हुए लिखा, "जो लोग वास्तविक जीवन की घटनाओं से प्रेरित एक अच्छी राजनीतिक अपराध थ्रिलर पसंद करते हैं, वे जन गण मन का आनंद ले सकते हैं, जो आपको सोचना, सवाल करना, चुनौती देना जेसे बहुत कुछ सिखाता है।" आम आदमी जो समाचारों को उसके अंकित मूल्य पर देखता है।" पिंकविला ने 3.5/5 दिया और लिखा, सामाजिक विवेक और सही प्रश्न पूछने के बारे में यह एक आकर्षक सामाजिक फिल्म है। इंडियन एक्सप्रेस ने लिखा, "पृथ्वीराज ने इस उपदेशात्मक और संरक्षणवादी राजनीतिक थ्रिलर में सबका दिल जीत लिया"। द न्यू इंडियन एक्सप्रेस ने लिखा, "पृथ्वीराज-अभिनीत एक महाकाव्य, उच्च प्रभाव वाली राजनीतिक थ्रिलर है"। द वीक के एंसी के सनी ने 5 में से 3.5 रेटिंग दी और लिखा, "सूरज वेंजारामूडु ने एक विचारोत्तेजक राजनीतिक थ्रिलर में शो चुरा लिया"। लेटेस्टली के श्रीजू सुधाकरन ने फिल्म को 3/5 की रेटिंग दी और लिखा "पृथ्वीराज सुकुमारन, सूरज वेंजारामूडु की फिल्म एक लड़खड़ाती, तंग पटकथा में बिल्कुल सही सवाल किये है"।

यह फिल्म भारत में न्यायेतर हत्याओं की कई वास्तविक घटनाओं पर आधारित है, जिसमें 2016 में रोहित वेमुला की आत्महत्या, 2018 में केरल में एक आदिवासी व्यक्ति की हत्या,  2019 हैदराबाद सामूहिक बलात्कार मामला और 2019 में फातिमा लतीफ की आत्महत्या शामिल है। .

## सन्दर्भ
जैविक चिकित्सीय अपशिष्ट

**जैविक चिकित्सीय अपशिष्ट** कोई भी ऐसा कचरा है जिसमें संक्रामक या संभावित संक्रामक सामग्री होती है। ये अपशिष्ट मनुष्यों और जानवरों के निदान, उपचार और टीकाकरण के दौरान उत्पन्न होते हैं।‌‌ जैविक चिकित्सीय कचरा ठोस और तरल दोनों रूपों में हो सकता है।  जैविक चिकित्सीय कचरे के निम्नलिखित उदाहरण हैं : बेकार नुकीले उपकरण जैसे सुई, लैंसेट, सीरिंज, स्केलपेल और टूटा हुआ काँच इत्यादि।
## जैविक चिकित्सीय अपशिष्ट के प्रकार
विश्व स्वास्थ्य संगठन (डब्ल्यूएचओ) ने इस प्रकार के अपशिष्ट को आठ श्रेणियों में वर्गीकृत किया है। वे हैं :
#**संक्रामक अपशिष्ट**—कोई भी जैविक चिकित्सीय अपशिष्ट जो संक्रामक या दूषित हो।
#**तीव्र निदान अपशिष्ट**—सुई, स्केलपेल, टूटा हुआ काँच और लेजर जैसी वस्तुएँ।
#**रक्त परीक्षण अपशिष्ट**—मनुष्यों या जानवरों के शरीर के अंग, जिनमें ऊतक, तरल पदार्थ या रक्त शामिल हैं।
#**उपयोगहीन दवाओं से फैलने वाला अपशिष्ट**—अप्रयुक्त दवाएँ, या क्रीम जो उपयोग करने के निर्धारित समय से समाप्त हो गयी हो।
#**जीनोटॉक्सिक अपशिष्ट**—जहरीली दवाएँ और खतरनाक विषाक्त अपशिष्ट।
#**रेडियोधर्मी अपशिष्ट**—संभावित रेडियोधर्मी सामग्री वाला कोई भी अपशिष्ट।
#**रासायनिक अपशिष्ट**—मशीनों, बैटरियों और कीटाणुनाशकों से निकलने वाला तरल अपशिष्ट रासायनिक होता है।
#**सामान्य/अन्य अपशिष्ट**—अन्य सभी गैर-खतरनाक अपशिष्ट।
## जैविक चिकित्सीय अपशिष्ट के प्रभाव
कोविड-19 के प्रकोप के कारण जैविक चिकित्सीय अपशिष्ट में असहनीय वृद्धि हुई। केंद्रीय प्रदूषण नियंत्रण बोर्ड (सीपीबीसी) ने जैविक चिकित्सीय अपशिष्ट निपटान पर दिशानिर्देश जारी किए हैं। दिशानिर्देशों के अनुसार, जैविक चिकित्सीय अपशिष्ट को पीले डब्बे में एकत्र किया जाता है। फिर डब्बे को सामान्य जैविक चिकित्सीय अपशिष्ट उपचार सुविधा (सीबीडब्ल्यूटीएफ) या अपशिष्ट-से-ऊर्जा संयंत्र में ले जाया जाता है। वहाँ उनसे ऊर्जा उत्पन्न करने के लिए भस्म कर दिया जाता है,  या जला दिया जाता है।

इसके अलावा, केंद्रीय प्रदूषण नियंत्रण बोर्ड (सी॰पी॰सी॰बी॰) ने जैविक चिकित्सीय कचरे को उनकी प्रकृति के अनुसार निपटाने के लिए अलग-अलग रंग के डिब्बे नामित किए हैं।
#**पीला डब्बा :** शारीरिक अपशिष्ट, रासायनिक अपशिष्ट, गंदा अपशिष्ट, कीमोथेरेपी अपशिष्ट, छोड़े गए लिनन और दवाओं, और प्रयोगशाला अपशिष्ट के लिए।
#**लाल डब्बा :** दूषित प्लास्टिक कचरे के लिए।
#**नीला डब्बा :** काँच के कचरे और धातु प्रत्यारोपण के लिए।
#**ब्लैक डब्बा :** खतरनाक और अन्य कचरे के लिए।
प्रत्येक डिब्बे में मौजूद कचरे के उपचार और निपटान के तरीके अलग-अलग होते हैं।
## सन्दर्भ

श्रेणी:जैविक अपशिष्ट
श्रेणी:चिकित्सा अपशिष्ट
श्रेणी:चिकित्सा
आई. एम. विजयन

**आई. एम. विजयन** (जन्म 25 अप्रैल 1969) का पूरा नाम इनिवलाप्पिल मणि विजयन है। उन्हें कालो हरिन (ब्लैकबक) उपनाम से भी जाना जाता है।  वे एक पूर्व पेशेवर फुटबॉल खिलाड़ी हैं। भारत की राष्ट्रीय फुटबॉल टीम के वे कप्तान भी रहे हैं। उन्होंने एक स्ट्राइकर के रूप में भी खेला है।  नब्बे के दशक के अंत और वर्ष 2000 के दशक की शुरुआत में उन्होंने भारत की राष्ट्रीय फुटबॉल टीम के लिए भाईचुंग भूटिया के साथ एक सफल अटैकिंग साझेदारी बनाई। विजयन को 1993, 1997 और 1999 में वर्ष के सर्वश्रेष्ठ भारतीय खिलाड़ी का ताज पहनाया गया था। यह पुरस्कार कई बार जीतने वाले वे पहले खिलाड़ी थे। उन्हें 2003 में अर्जुन पुरस्कार से भी सम्मानित किया गया था।

## जन्म
विजयन का जन्म 25 अप्रैल 1969 को केरल के त्रिस्सूर शहर में एक मलयाली परिवार में हुआ था। उन्होंने चर्च मिशन सोसाइटी हाई स्कूल, त्रिस्सूर से अपनी पढ़ाई की।

## प्रारंभिक जीवन
वे बहुत गरीब थे। अपने परिवार की मदद के लिए उन्हें त्रिस्सूर नगर निगम स्टेडियम में 10 पैसे की सोडा की बोतलें बेचनी पड़ीं। उन्हें फुटबॉल खेलने का बहुत शौक था। किसी तरह उन्होंने केरल के तत्कालीन डीजीपी एम.के. का ध्यान अपने खेल की तरफ़ आकर्षित किया। जोसेफ ने उन्हें 17 साल की उम्र में केरल पुलिस फुटबॉल क्लब के लिए चुना था। विजयन ने क्विलोन नेशनल्स 1987 में केरल पुलिस के लिए शानदार प्रदर्शन किया और अपने त्रुटिहीन कौशल और अत्यधिक आक्रामक खेल शैली से बहुत जल्द ही राष्ट्रीय फुटबॉल बिरादरी को प्रभावित करने में सफल हुए।

## सन्दर्भ

## बाहरी कड़ियाँ

श्रेणी:खिलाड़ी
श्रेणी:फुटबॉल खिलाड़ी
श्रेणी:केरल के लोग
श्रेणी:मलयाली लोग
बिल्ला

**बिल्ला** शीर्षक से निम्न लेख हैं।

* ''बिल्ला'' (2007 फ़िल्म) - अजित कुमार और नयनतारा अभिनीत 
* ''बिल्ला'' (2009 फ़िल्म) - प्रभास और अनुष्का शेट्टी अभिनीत
पिटी मार्टिनेज़ (फुटबॉलर)

**पिटी मार्टिनेज़** (जन्म 13 जून 1993) का पूरा नाम गोंज़ालो निकोलस मार्टिनेज़ है। वे अर्जेंटीना एक पेशेवर फुटबॉल खिलाड़ी हैं। वे सऊदी प्रोफ़ेशनल लीग क्लब *अल नासर* के लिए हमलावर (अटैकिंग) मिडफील्डर के रूप में खेलते हैं।

## निजी जीवन
उनका उपनाम-पिटी, अर्जेंटीना के मेंडोज़ा में उनकी मूल मातृभूमि गुआमलेन के व्रेन (एक छोटी चिड़िया) ("पिटिटोरा") को संदर्भित करता है। उन्हें पाँच साल की उम्र में यह उपनाम दिया गया था। 

## हुराकैन क्लब
पिटी मार्टिनेज़ ने हुराकैन युवा प्रणाली में प्रशिक्षण लिया था। उन्होंने 2011-12 सीज़न में हुराकैन की पहली टीम के साथ खेल की शुरुआत की। क्लब में रहते हुए उन्होंने वर्ष 2014 में अपना पहला ख़िताब कोपा अर्जेंटीना जीता।

## रिवर प्लेट क्लब
पिटी जनवरी 2015 में *रिवर प्लेट* स्पोर्ट्स क्लब में शामिल हुए। पिटी ने 16 फरवरी 2015 को क्लब एटलेटिको सरमिएंटो के खिलाफ़ 1-4 से जीत के साथ अपने क्लब की शुरुआत की।  25 अप्रैल 2015 को उनकी पूर्व टीम हुराकैन ने सुपरकोपा अर्जेंटीना ख़िताब के लिए *रिवर प्लेट* को हराया। कोपा लिबर्टाडोरेस में पिटी ने क्वार्टर फाइनल के पहले चरण के मैच में बोका जूनियर्स के खिलाफ़ खेला, एक मैच रिवर प्लेट ने जीता। पिटी ने 2016 और 2017 में लगातार दो और कोपास अर्जेंटीना जीते। उन्होंने 2015 और 2018 में दो कोपा लिबर्टाडोरेस जीते। इसके अलावा वर्ष 2015 में उन्होंने एक सुरुगा बैंक प्रतियोगिता भी जीती जिसमें उन्होंने गाम्बा ओसाका पर रिवर की 3-0 की जीत में गोल किया। 

## इन्हें भी देखें
* अदिति चौहान
* आई. एम. विजयन
* आदिल रामी
* इंदुमती काथरीसन
* ईडन हैज़ार्ड (फुटबालर)
* एन बीरेन सिंह

## सन्दर्भ

श्रेणी:खिलाड़ी
श्रेणी:फुटबॉल खिलाड़ी
श्रेणी:अर्जेंटीना के फ़ुटबॉल खिलाड़ी
महानति

**महानति** () वर्ष 2018 की तेलुगु भाषा की नाट्य फिल्म है। यह सावित्री के जीवन पर आधारित है जो कि एक अभिनेत्री थीं। इसे नाग अश्विन द्वारा निर्देशित किया गया है। इसका निर्माण स्वप्ना सिनेमा के तहत प्रियंका दत्त द्वारा किया गया है। फिल्म में कीर्ति सुरेश ने सावित्री की भूमिका निभाई है। जबकि दुलकर सलमान (अपनी तेलुगु पहली फिल्म में) ने सावित्री के पति जेमिनी गणेशन की भूमिका निभाई है।

फिल्म में सामन्था अक्किनेनी और विजय देवरकोंडा के साथ-साथ राजेंद्र प्रसाद, प्रकाश राज और भानुप्रिया भी हैं। यह सब सहायक भूमिकाओं में दिखाई देते हैं। नागा चैतन्य और मोहन बाबू अतिथि भूमिका में हैं। कथानक सावित्री के जीवन का अनुसरण करती है, जिसमें उनका बड़ी अभिनेत्री बनना, गणेशन के साथ विवाह और बाद में पतन को दर्शाया गया है। इस सबको एक पत्रकार और एक फोटोग्राफर के दृष्टिकोण से देखा जाता है, जिनको क्रमशः सामन्था और विजय द्वारा निभाया गया है। 

महानति को कीर्ति के प्रदर्शन और अश्विन की पटकथा और निर्देशन के लिए आलोचनात्मक प्रशंसा मिली थी। ₹25 करोड़ के बजट वाली इस फिल्म ने दुनिया भर में ₹83 करोड़ की कमाई की। इस वजह से यह सबसे ज्यादा कमाई करने वाली दक्षिण भारतीय फिल्म बनी जिसमें मुख्य पात्र किसी महिला का है। फिल्म ने 66वें राष्ट्रीय फिल्म पुरस्कारों में तीन पुरस्कार जीते, तेलुगु में सर्वश्रेष्ठ फीचर फिल्म, कीर्ति के लिए सर्वश्रेष्ठ अभिनेत्री और सर्वश्रेष्ठ पोशाक डिजाइन।

## सन्दर्भ

## बाहरी कड़ियाँ

श्रेणी:2018 की फ़िल्में
श्रेणी:तेलुगू फ़िल्में
गुप्त कला

**गुप्त कला** गुप्त साम्राज्य की कला है जिसने अधिकांश उत्तरी भारत पर शासन किया और लगभग 300 और 480 ईस्वी के बीच अपने चरम पर पहुँच गया था। गुप्त काल को आम तौर पर उत्तर का शास्त्रीय उत्कर्ष और स्वर्ण युग माना जाता था। हालाँकि चित्रकलाएँ भी स्पष्ट रूप से प्रचलित है, बची हुई कृतियाँ लगभग पूरी तरह से धार्मिक मूर्तियों पर आधारित थी। इस अवधि में हिंदू कला में पत्थर पर नक्काशीदार प्रतीकात्मक देवता का चित्र बना हुआ था। जबकि उस काल से ही बुद्ध और जैन तीर्थंकर आकृतियों के उत्पादन का विस्तार जारी रहा, बाद यह बहुत बड़े पैमाने पर विस्तार हुआ।  मूर्तिकला का मुख्य पारंपरिक केंद्र मथुरा था, यह गुप्त क्षेत्र की उत्तरी सीमाओं के बाहर ग्रीक-बौद्ध कला के केंद्र गांधार कला के रूप में फलता-फूलता रहा। इस अवधि के दौरान सारनाथ में भी अन्य केंद्र सामने आये। मथुरा और सारनाथ दोनों की नक्काशी  उत्तर भारत के अन्य हिस्सों में निर्यात की गई। गुप्त कला अन्य कलाओं में सबसे पहले विकसित हुई थी, उत्तरी भारत में कुषाण साम्राज्य की कला जो पहली और चौथी शताब्दी ईस्वी के बीच विकसित हुई। (पहली-चौथी शताब्दी ईस्वी) में पूर्व पश्चिम भारतीय परंपरा का प्रतिनिधित्व करने वाली एक उच्च कला विकसित हुई, जिसने न केवल उत्तरार्द्ध बल्कि अजंता गुफाओं, सारनाथ की कला को भी प्रभावित किया।  
## प्रारंभिक कालक्रम
गुप्त काल की कई मूर्तियाँ हैं जिनका एक अगल ही इतिहास है, और ये मूर्तियाँ गुप्त काल के कालक्रम के लिए एक तल चिह्न के रूप में काम करते हैं। गुप्त कला की मूर्तियाँ गुप्त युग (जो 318-319 ई॰ पू॰) की हैं, और कभी-कभी उनमें उस समय के शासक का भी उल्लेख मिलता है। मूर्तियों के अलावा सिक्के भी उस कालक्रम के महत्वपूर्ण सूचक हैं। 
## सन्दर्भ

श्रेणी:भारतीय कला
श्रेणी:भारत के सिक्के
पानीपत (फ़िल्म)

**पानीपत** आशुतोष गोवारिकर द्वारा निर्देशित 2019 भारतीय हिंदी भाषा की महाकाव्य युद्ध ड्रामा फिल्म है। अर्जुन कपूर, संजय दत्त और कृति सेनन अभिनीत, यह पानीपत की तीसरी लड़ाई के दौरान हुई घटनाओं को दर्शाती है। यह फ़िल्म भारत में 6 दिसंबर 2019 को रूप से रिलीज़ हुई थी। और यह फ़िल्म बॉक्स ऑफिस पर असफल रही।

निर्देशक नितिन चंद्रकांत देसाई ने एनडी स्टूडियो, कर्जत में शनिवार वाड़ा का पुनर्निर्माण किया। नीता लुल्ला ने पोशाकें डिज़ाइन कीं। पद्मिनी कोल्हापुरे अक्टूबर 2018 में गोपिका बाई के रूप में कलाकारों में शामिल हुईं। जून 2019 में, ज़ीनत अमान सकीना बेगम का किरदार निभाने के लिए कलाकारों में शामिल हुईं।

यह फिल्म 6 दिसंबर 2019 को सिनेमाघरों में और 14 फरवरी 2020 को नेटफ्लिक्स पर रिलीज हुई थी। पानीपत का पहले दिन का घरेलू कलेक्शन ₹4.12 करोड़ था। दूसरे दिन फिल्म ने ₹5.78 करोड़ का कलेक्शन किया। तीसरे दिन फ़िल्म ने ₹7.78 करोड़ का कलेक्शन किया, जिससे कुल ओपनिंग वीकेंड कलेक्शन ₹17.68 करोड़ हो गया। 10 जनवरी 2020 तक, भारत में ₹40.81 करोड़ और विदेशों में ₹8.48 करोड़ की कमाई के साथ, फिल्म ने दुनिया भर में ₹49.29 करोड़ का कुल कारोबार संग्रह किया है।

इस फिल्म के गीत जावेद अख्तर द्वारा लिखा गया है। अजय और अतुल इसके संगीतकार हैं।

## सन्दर्भ
राठौड़ श्रावण

**राठौड श्रावण** (जन्म 21 अगस्त 1972) भारत के एक शिक्षाविद, मनोविज्ञानी, समाज विज्ञानी, लेखक, संपादक एवं वर्तमान हिंदी प्राध्यापक शासकीय कनिष्ठ महाविद्यालय इद्रवेल्लि जिला आदिलाबाद तेलंगाना में कार्यरत हैं।

## प्रारंभिक शिक्षा
राठौड़ श्रावण प्रारंभिक शिक्षा जनजातीय एजेन्सी क्षेत्र के सरकारी आश्रम पाठशाला जैनुर तहसील के अंतर्गत पानापठार गांव में हुई। उन्नत शिक्षा नारनुर के निकट भीमपुर पाठशाला में हुई थी। बचपन से मैं पड़ने लिखने में होशियार रहने के कारण राठौड़ श्रावण गुरुजनों ने कुशाग्र बुद्धि के छात्र कहते थे।१९८९ में मैं बेल्लमपल्लि रेसिडेंशियल विद्यालय में मैने दसवीं कक्षा कि परीक्षा प्रथम श्रेणी में पास किया। १९९१ में इण्टर उत्तीर्ण करने के बाद नियमित सरकारी पाठशाला में अध्यापक हुए। सरकारी नौकरी करते हुए। १९९५ में उस्मानिया विश्वविद्यालय में बीए की परीक्षा १९९७ में बी.एड. की परीक्षा और हिंदी विद्वान की परीक्षा हिंदी प्रचार सभा हैदराबाद से प्रथम श्रेणी में पास होने के बाद सन 2004 में मैं एम.ए. की परीक्षा उत्तीर्ण किए।

## सम्मान
हिंदी, तेलुगु के विकास, प्रचार-प्रसाय काव्य प्रेमियों विविध संस्थान के गठन से साहित्य सेवा के लिए इन्हे कई पुरस्कार से सम्मानित किया चुका हैं।
*जिला स्तर पर श्रेष्ठ आध्यापक पुरस्कार-1998
*जिला स्तर पर श्रेष्ठ संसाधान व्यात्ति पुरस्कार-2005
*जिला स्तर पर श्रेष्ठ प्रध्यापक पुरस्कार-2014
*कैतिक कवि मित्रा पुरस्कार-2020
*अक्ष्रर रत्न पुरस्कार-2021
*साहित्य प्रवीण्य पुरस्कार-2021
*उगादि पुरस्कार-2021
*साहित्य सेवा स्पुर्ती पुरस्कार-2022
*संतसिरोमणी सेवालाल माहाराज कवि रत्न पुरस्कार-2022
*जल परिरक्ष्ण कवितोत्सव पुरस्कार-2023
## साहित्य में योगदान
राठौड़ श्रावण ने हिंदी,तेलुगु साहित्य मे अपना अमूल्य  योगदान दिया है। हिंदी में निबंध ,पुस्तक समीक्षा, और तेलुगु में स्वतंत्रता सेनानी वीरों का गौरव गान करते हुये, देश भक्ति किताबे भी लिखे है। राठौड़ श्रावण जी, बंजारा समाज के एक सर्व सामान्य व्यक़्ति है न की कोई बड़ा नेता हैं। न ही कोई बड़ा अधिकारी फिर भी समाज के लिए उत्कृष्ट कार्य कर रहे हैं। और बंजारा समाज को एक अलग पहचान दिला रहे हैं समाज में। आप विशेष रुप से पेड़ पौधे लगाने का महत्व और उन से होने वाला लाभ और आगे आने वाले वक्त में पेड़ पौधे का क्या महत्व होगा, उसे आज के समय में वृक्षारोपण बहुत जरूरी है। पर्यावरण सुरक्षित रहेगा तो हम भी सुरक्षित रहेंगे । कहते हुये तेलुगु भाषा की हारित हारम कु 'मुत्यालहारम'  नाम से एक किताब के संपादक के रुप मे आदिलाबाद जिला परिषद के अध्यक्ष माननीय श्री राठौड जनार्धन जी के करकमलों से लोकार्पण किया।

## इन्हें भी देखें
*आदिलाबाद
*तेलंगाना
*हिन्दी
*साहित्य

## बाहरी कड़ियाँ

*राठौड़ श्रावण जीवनी
*राठौड़ श्रावण हिन्दी जीवनी 

श्रेणी:हिन्दी लेखक
श्रेणी:1973 में जन्मे लोग
श्रेणी:जीवित लोग
श्रेणी:भारतीय लेखक